NORAKSTS

|  |  |
| --- | --- |
| 26.08.2021. | Nr.13/8 |

###### PAR DALĪBU PROJEKTĀ “UZŅĒMĒJDARBĪBAS ATBALSTA PASĀKUMI ZEMGALES PLĀNOŠANAS REĢIONĀ”

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 15.panta pirmās daļas 4. un 21.punktu, Jelgavas pilsētas attīstības programmas 2014.-2020.gadam Investīciju plānu (apstiprināts ar Jelgavas pilsētas domes 2013.gada 23.maija lēmumu Nr.5/5), Eiropas Ekonomikas zonas finanšu instrumenta un Norvēģijas finanšu instrumenta 2014. - 2021.gada perioda vadības likumu, Ministru kabineta 2018.gada 13.novembra noteikumiem Nr.683 „Eiropas Ekonomikas zonas finanšu instrumenta un Norvēģijas finanšu instrumenta 2014.‑2021.gada perioda vadības noteikumi”, Ministru kabineta 2020.gada 24.novembra noteikumiem Nr.700 „Eiropas Ekonomikas zonas finanšu instrumenta 2014.-2021.gada perioda programmas “Vietējā attīstība, nabadzības mazināšana un kultūras sadarbība” vispārīgie un iepriekš noteikto projektu īstenošanas noteikumi” (turpmāk – programma),

**JELGAVAS VALSTSPILSĒTAS DOME NOLEMJ:**

1. Piedalīties kā projekta partnerim Zemgales plānošanas reģiona koordinētajā projektā “Uzņēmējdarbības atbalsta pasākumi Zemgales plānošanas reģionā”, nodrošinot projekta partnera aktivitāšu īstenošanu saskaņā ar piešķirto finansējumu un programmas īstenošanas noteikumiem.

Jelgavas valstspilsētas pašvaldības kopējās attiecināmās izmaksas ir 117 647,00 *euro* (viens simts septiņpadsmit tūkstoši seši simti četrdesmit septiņi *euro* un 00 *centi*), tai skaitā programmas finansējums ir 100 000,00 *euro* (viens simts tūkstoši *euro* un 00 *centi*) un projekta partnera līdzfinansējums ir 17 647,00 *euro* (septiņpadsmit tūkstoši seši simti četrdesmit septiņi *euro* un 00 *centi*).

1. Jelgavas valstspilsētas aktivitāšu īstenošanas nodrošināšanai Finanšu nodaļai paredzēt pašvaldības budžetā projekta priekšfinansējumu un līdzfinasējumu 27 647,00 *euro* (divdesmit septiņi tūkstoši seši simti četrdesmit septiņi *euro* un 00 *centi*) apmērā:
	1. 2022.gadā – 17 647,00 *euro* (septiņpadsmit tūkstoši seši simti četrdesmit septiņi *euro* un 00 *centi*);
	2. 2023.gadā – 10 000,00 *euro* (desmit tūkstoši *euro* un00 *centi)*.

Pilnvarot Jelgavas valstspilsētas pašvaldības izpilddirektoru veikt visas nepieciešamās darbības projekta īstenošanai, kā arī parakstīt ar projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā